ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης Αριθ. 8/2001

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. ΣΥΝΟΛΙΚΗ ΕΞΕΛΙΞΗ ΜΗΝΙΑΙΩΝ ΔΑΠΑΝΩΝ

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες των κρατών μελών από τις 16 Oκτωβρίου 2000 έως τις 30 Ιουνίου 2001.

1.1. Υποκατηγορία 1α « Δαπάνες ΚΓΠ πλην της αγροτικής ανάπτυξης»

>ΘΕΣΗ ΠIΝΑΚΑ>

1.2. Υποκατηγορία 1β « Αγροτική ανάπτυξη και συνοδευτικά μέτρα »

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. ΣΧΟΛΙΑ

3.1. Εκτέλεση πιστώσεων για τον Αύγουστο 2001

H εκτέλεση των πιστώσεων της υποκατηγορίας 1 του προϋπολογισμού για τον Αύγουστο 2001 (δαπάνες των κρατών μελών από τις 16 Οκτωβρίου 2000 έως τις 30 Ιουνίου 2001) ανέρχεται σε 34 564,80 εκατ. ευρώ, δηλαδή στο 83% των πιστώσεων αναλήψεων υποχρεώσεων. Οι δαπάνες ανέρχονται:

- για την υποκατηγορία 1α (δαπάνες ΚΓΠ πλην της αγροτικής ανάπτυξης) σε 1 406,5 εκατ. ευρώ, και

- για την υποκατηγορία 1β (αγροτική ανάπτυξη) σε 877,6 εκατ. ευρώ.

3.2. Νομισματικοί παράγοντες

3.2.1. Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την ισοτιμία του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), ο ΔΣΠ αριθ. 1/2001 καταρτίστηκε με βάση τη μέση ισοτιμία δολαρίου με το 1 ευρώ = 0,87 $. Η μη σταθμισμένη μέση συναλλαγματική ισοτιμία στο διάστημα από τον Αύγουστο 2000 έως τα τέλη Ιουνίου 2001 ανέρχεται σε 1 ευρώ = 0,8885 $.

3.2.2. Η επίπτωση των διπλών τιμών

Το κόστος των διπλών τιμών για το ΕΓΤΠΕ-τμήμα Εγγυήσεων εκτιμήθηκε σε -45 εκατ. ευρώ.

3.3. Παράγοντες της αγοράς

3.3.1. Υποκατηγορία 1α

Για την υποκατηγορία 1α, ποσοστό 60% της υστέρησης των δαπανών σχετικά με το δείκτη (850 εκατ. ευρώ) οφειλόταν στο βόειο κρέας. Για τις σημαντικότερες αποκλίσεις παρέχεται κατωτέρω αναλυτική εξήγηση ανά κεφάλαιο.

Κεφάλαιο B1-10: Αροτραίες καλλιέργειες // Απόκλιση: - 208 εκατ. ευρώ (-1,2%)

// (δαπάνες: 17 097 εκατ. ευρώ)

(δείκτης: 17 305 εκατ. ευρώ)

Η εκτέλεση των πιστώσεων του παρόντος κεφαλαίου αναμένεται να υστερήσει σοβαρώς έως τα τέλη του οικονομικού έτους. Η υστέρηση αυτή θα οφείλεται κυρίως στις σημαντικά μικρότερες ποσότητες σιτηρών που αγοράζονται στην παρέμβαση (6,7 εκατ. τόνοι), σε σύγκριση με την παραδοχή αγορών στην παρέμβαση ύψους 11,2 εκατ. τόνων, που είχε γίνει δεκτή για την κατάρτιση του προϋπολογισμού. Η παρέμβαση στα σιτηρά έκλεισε στις 30.06.2001 για την τρέχουσα περίοδο. Η υποεκτέλεση οφείλεται επίσης στην εξαγωγή σημαντικών ποσοτήτων με μηδενική επιστροφή.

Κεφάλαιο B1-11: Ζάχαρη // Απόκλιση: - 179 εκατ. ευρώ (- 10,5%)

// (δαπάνες: 1 104 εκατ. ευρώ)

(δείκτης: 1 283 εκατ. ευρώ)

Έως τα τέλη του οικονομικού έτους αναμένεται σοβαρή υστέρηση εκτέλεσης των πιστώσεων του παρόντος κεφαλαίου. Αυτό οφείλεται στο μικρότερο όγκο εξαγωγών ζάχαρης μέχρι τα τέλη Ιουνίου 2001, οπότε έφτασαν μόνο στο 83% των αναμενόμενων εξαγωγών γι'αυτή την περίοδο του έτους. Επιπλέον, ο μέσος συντελεστής επιστροφής που δόθηκε από την έναρξη του οικονομικού έτους ήταν ίσος μόλις προς το 95% του συντελεστή που είχε ληφθεί ως βάση για την κατάρτιση του προϋπολογισμού του έτους 2001.

Κεφάλαιο B1-12: Ελαιόλαδο // Απόκλιση: - 74 εκατ. ευρώ (- 3,0%)

// (δαπάνες: 2 139 εκατ. ευρώ)

(δείκτης: 2 213 εκατ. ευρώ)

Η αναμενόμενη πορεία των δαπανών του τρέχοντος έτους βασίστηκε στο ρυθμό πληρωμών για το έτος 2000. Η παρατηρούμενη υποεκτέλεση φαίνεται να οφείλεται στο μειωμένο επίπεδο πληρωμών των προκαταβολών για την ενίσχυση στην παραγωγή ελαιολάδου στην Ελλάδα, στην Ισπανία, στη Γαλλία και στην Πορτογαλία, για την περίοδο εμπορίας 1999/2000.

Ωστόσο, με βάση τις διαθέσιμες πληροφορίες η Επιτροπή αναμένει ότι θα είναι προσωρινή η σημειωθείσα υποεκτέλεση πιστώσεων και ότι πιθανότατα η εκτέλεση θα αποκατασταθεί όταν καταβληθεί το υπόλοιπο της ενίσχυσης στην παραγωγή για την περίοδο εμπορίας 1999/2000. Πράγματι, ο καθορισμός της πραγματικής παραγωγής ελαιόλαδου για την τρέχουσα περίοδο εμπορίας καθώς και ο καθορισμός του μοναδιαίου ποσού των ενισχύσεων οδηγούν σε εκτίμηση συνολικής απορρόφησης κατά 100% των διαθέσιμων πιστώσεων του προϋπολογισμού, το οποίο πιθανώς μάλιστα να ξεπεραστεί, λόγω καθυστερημένης καταβολής των υπολοίπων των ενισχύσεων στην παραγωγή στην Ελλάδα και στην Ισπανία, για την περίοδο εμπορίας 1998/99.

Κεφάλαιο B1-14: Κλωστικά φυτά και μεταξοσκώληκες // Απόκλιση: - 74 εκατ. ευρώ (- 8,9%)

// (δαπάνες: 594 εκατ. ευρώ)

(δείκτης: 668 εκατ. ευρώ)

Η παρατηρούμενη υστέρηση εκτέλεσης των πιστώσεων οφείλεται κυρίως στο χαμηλότερο επίπεδο προκαταβολών που πληρώθηκαν έως τον Δεκέμβριο 2000 λόγω της υψηλής τιμής του βάμβακος στην παγκόσμια αγορά. Η Ισπανία και η Ελλάδα πλήρωσαν προκαταβολές για ποσοστό περίπου 90% των οφειλόμενων ποσοτήτων βάμβακος. Κατά συνέπεια, οι δαπάνες που δηλώθηκαν γι´αυτό το κεφάλαιο ήταν χαμηλότερες σε σχέση με το δείκτη.

Η Επιτροπή καθόρισε πρόσφατα τις ενισχύσεις και τις επιλέξιμες ποσότητες για το βαμβάκι, για την τρέχουσα περίοδο. Με βάση τις ανωτέρω αποφάσεις, αναμένεται ότι οι τελικές δαπάνες στον παρόντα τομέα θα αντιστοιχούν στο επίπεδο των πιστώσεων του προϋπολογισμού εάν όλα τα κράτη μέλη πληρώσουν την ενίσχυση έως τις 31.08.2001, δηλαδή την υποχρεωτική προθεσμία πραγματοποίησης των εν λόγω πληρωμών.

Κεφάλαιο B1-15: Οπωροκηπευτικά // Απόκλιση: - 116 εκατ. ευρώ (- 7,0%)

// (δαπάνες: 1 065 εκατ. ευρώ)

(δείκτης: 1 181 εκατ. ευρώ)

Η υστέρηση του δείκτη φαίνεται ότι οφείλεται τόσο στα νωπά (60%) όσο και στα μεταποιημένα οπωροκηπευτικά (40%):

- ως προς νωπά οπωροκηπευτικά, ο κυριότερος λόγος για την υστέρηση δαπανών αφορά την μείωση των ποσοτήτων που απεσύρθησαν, καθώς και τη μειωμένη ανάληψη χρημάτων για υπηρεσιακούς σκοπούς των οργανώσεων παραγωγών και

- ως προς μεταποιημένα οπωροκηπευτικά, η υστέρηση πιστώσεων σχετίζεται με τις χαμηλότερες πληρωμές που πραγματοποιήθηκαν για την ενίσχυση στην παραγωγή προϊόντων με βάση τα φρούτα, για την ενίσχυση της μεταποίησης εσπεριδοειδών, καθώς και για τις ενισχύσεις της σταφίδας στην Ελλάδα.

Η Επιτροπή πιστεύει ότι θα συνεχιστεί έως τα τέλη του οικονομικού έτους η υποεκτέλεση των πιστώσεων του παρόντος κεφαλαίου.

Κεφάλαιο B1-16: Προϊόντα του αμπελοοινικού τομέα // Απόκλιση: 311 εκατ. ευρώ (+27,0%)

// (δαπάνες: 873 εκατ. ευρώ)

(δείκτης: 562 εκατ. ευρώ)

Η ανωτέρω ουσιώδης υπέρβαση του δείκτη οφείλεται:

- στις μεγαλύτερες ποσότητες επιτραπέζιων οίνων που οδηγήθηκαν στην απόσταξη και

- στην επιτάχυνση των πληρωμών για την απόσταξη επιτραπέζιων οίνων με προορισμό την αγορά πόσιμης αλκοόλης, σε σύγκριση προς τον δείκτη ο οποίος υπολογίστηκε για δεκάμηνο διάστημα, με έναρξη τον Ιανουάριο 2001, για το νέο αυτό μέτρο που κατά πρώτο καθιερώθηκε με την μεταρρύθμιση της οινικής αγοράς το 1999.

Επιπλέον, οι πληρωμές που πραγματοποιήθηκαν έως τις 30.06.2001 για την αναδιάρθρωση των ενισχύσεων συμβάλλουν στην τεχνητή υπέρβαση του ad-hoc δείκτη ο οποίος υπολογίστηκε για τετράμηνο διάστημα, με έναρξη τον Ιούνιο 2001, για το νέο αυτό μέτρο που κατά πρώτο καθιερώθηκε με την μεταρρύθμιση της οινικής αγοράς το 1999. Επιπροσθέτως, η Επιτροπή απεφάσισε την ανακατανομή των μη χρησιμοποιηθεισών πιστώσεων, που προβλέπονταν στον προϋπολογισμό για τις εν λόγω ενισχύσεις, μεταξύ των κρατών μελών που υλοποίησαν το ανωτέρω μέτρο έως τις 30.06.2001.

Ως εκ τούτου, αναμένεται ότι οι πληρωμές για το παρόν κεφάλαιο θα υπερβούν τις διαθέσιμες πιστώσεις έως τα τέλη του οικονομικού έτους.

Κεφάλαιο B1-20: Γάλα και γαλακτοκομικά προϊόντα // Απόκλιση: - 169 εκατ. ευρώ (- 7,2%)

// (δαπάνες: 1 562 εκατ. ευρώ)

(δείκτης: 1 731 εκατ. ευρώ)

Η υποεκτέλεση οφείλεται κυρίως στα τρία ακόλουθα μέτρα:

Ενίσχυση για τη χρησιμοποίηση αποκορυφωμένου γάλακτος σε σκόνη:

Οι πληρωμές ήσαν χαμηλότερες λόγω των μικρότερων ποσοτήτων αποκορυφωμένου γάλακτος που χρησιμοποιήθηκε ως ζωοτροφή μόσχων. Θα πρέπει να σημειωθεί επίσης ότι το ποσοστό ενσωμάτωσης αποκορυφωμένου γάλακτος σε σκόνη στις σύνθετες ζωοτροφές μειώθηκε από 50% σε 25%.

Επιστροφές κατά την εξαγωγή:

Οι πληρωμές ήσαν χαμηλότερες επειδή μειώθηκαν οι επιστροφές κατά την εξαγωγή αποκορυφωμένου γάλακτος σε σκόνη, τυριού και άλλων γαλακτοκομικών προϊόντων.

Δημόσια αποθεματοποίηση βουτύρου:

Οι πληρωμές ήσαν χαμηλότερες επειδή αγοράστηκαν στην παρέμβαση μόνο 5.038 τόνοι, έως τα τέλη Ιουνίου 2001, ενώ ο προϋπολογισμός βασίστηκε σε παραδοχή αγορών στην παρέμβαση 53.000 τόνων βουτύρου.

Ως εκ τούτου, αναμένεται ότι οι πιστώσεις αυτού του κεφαλαίου δεν θα απορροφηθούν πλήρως.

Κεφάλαιο B1-21: Βόειο κρέας // Απόκλιση: - 850 εκατ. ευρώ (-12,2%)

// (δαπάνες: 5 221 εκατ. ευρώ)

(δείκτης: 6 071 εκατ. ευρώ)

Για τον Ιούνιο παρατηρείται βελτίωση της κατάστασης όσον αφορά την εκτέλεση των πιστώσεων του κεφαλαίου. Ενώ σημειώνεται ακόμη σοβαρή υστέρηση του δείκτη (-850 εκατ. ευρώ), η υστέρηση αυτή μειώθηκε σε σύγκριση με το μήνα Μάιο (-1 071 εκατ. ευρώ). Εντούτοις, η συνολική υστέρηση οφείλεται κυρίως στα εξής:

Επιστροφές κατά την εξαγωγή:

Ο δείκτης αντικατοπτρίζει εν μέρει τον χαμηλότερο εξαγωγών, λόγω του κλεισίματος των εξαγωγικών αγορών βοείου κρέατος. Όντως, οι εξαγωγές αντιστοιχούσαν ´σε ποσοστό μόλις 58% του όγκου του παρελθόντος έτους, έως τα τέλη Ιουνίου 2001.

Έκτακτα μέτρα στήριξης:

Λόγω του αφθώδους πυρετού στο Ηνωμένο Βασίλειο, περιορίστηκαν σημαντικά οι μετακινήσεις ζώων. Στο διάστημα του Ιουνίου 2001 υπεχώρησε η υλοποίηση του ανωτέρου μέτρου σε ποσοστό 10% και κάτω του βαθμού υλοποίησής του κατά τους πρώτους 2-3 μήνες του οικονομικού έτους.

Μέτρα σχετικά με την ΣΕΒ:

Το ποσοστό εφαρμογής του μηχανισμού "αγορές προς καταστροφή" ήταν πολύ χαμηλό. Στο μηχανισμό αυτό υπήχθησαν συνολικώς ποσότητες μόλις 264 832 τόνων βοείου κρέατος κατά το κλείσιμο στις 30.06.01, έναντι ποσότητας 530 000 τόνων που προβλέπονταν στον ΔΣΠ αριθ. 1/2001.

Ως εκ τούτου, αναμένεται ότι οι πιστώσεις του παρόντος κεφαλαίου δεν θα χρησιμοποιηθούν πλήρως έως τα τέλη του οικονομικού έτους.

Κεφάλαιο B1-30: Προϊόντα εκτός του παραρτήματος Ι // Απόκλιση: + 31 εκατ. ευρώ (+ 7,6%)

// (δαπάνες: 330 εκατ. ευρώ)

(δείκτης: 299 εκατ. ευρώ)

Η υπέρβαση του δείκτη οφείλεται:

- στην αύξηση της χρήσης γάλακτος σε σκόνη (IRL, NL και D), σιτηρών και ρυζιού (F και NL), βουτύρου (B, NL και D), ζάχαρης (IRL, NL).και.

- στις πληρωμές επιστροφών κατά την εξαγωγή για εξαγωγικές πράξεις τις παρελθούσης περιόδου εμπορίας οι οποίες εκκαθαρίστηκαν στα τότε υψηλά ποσά επιστροφών κατά την εξαγωγή.

Ως εκ τούτου, η Επιτροπή αναμένει ότι η υπέρβαση δαπανών στον τομέα αυτό θα συνεχιστεί έως τα τέλη του οικονομικού έτους.

Κεφάλαιο B1-32: POSEI // Απόκλιση: - 39 εκατ. ευρώ (- 16,0%)

// (δαπάνες: 136 εκατ. ευρώ)

(δείκτης: 175 εκατ. ευρώ)

Η υστέρηση δαπανών οφείλεται βασικά στην καθυστέρηση της εφαρμογής των προγραμμάτων POSEIMA και POSEICAN.

Κεφάλαιο B1-39: Λοιπά μέτρα // Απόκλιση: + 52 εκατ. ευρώ (+ 12,4%)

// (δαπάνες: 418 εκατ. ευρώ)

(δείκτης: 366 εκατ. ευρώ)

Η υπέρβαση του δείκτη οφείλεται εν μέρει στις πληρωμές εκκρεμών υπολοίπων, εκ μέρους του Ηνωμένου Βασιλείου, για τις διάφορες δόσεις των γεωργονομισματικών μέτρων.

Η Επιτροπή αναμένει υπέρβαση εκτέλεση των πιστώσεων του παρόντος κεφαλαίου έως τα τέλη του οικονομικού έτους, ιδιαίτερα λόγω των σοβαρών ανατιμήσεων των νομισμάτων του Ηνωμένου Βασιλείου και της Σουηδίας κατά το 2000.

3.3.2. Υποκατηγορία 1β

Κεφάλαιο B1-40: Αγροτική ανάπτυξη // Απόκλιση: - 878 εκατ. ευρώ (- 19.5%)

// (δαπάνες: 1 617 εκατ. ευρώ)

(δείκτης: 2 495 εκατ. ευρώ)

Στα περισσότερα κράτη μέλη, εκτός Ελλάδας και Πορτογαλίας, οι πληρωμές τον Ιούνιο του 2001 ήταν μικρότερες από τις προβλεφθείσες. Τα κράτη μέλη συνέχισαν την κανονική εφαρμογή των παλαιών μέτρων, ενώ εξακολουθούν να καθυστερούν οι δαπάνες που αφορούν τα νέα μέτρα (πρώην ΕΓΤΠΕ-τμήμα Προσανατολισμού).

Η απόκλιση μεταξύ των δαπανών και του δείκτη είναι μεγαλύτερη απ´ό,τι τον προηγούμενο μήνα. Εντούτοις, θα ήταν πρώιμο να εξαχθεί το συμπέρασμα ότι η συνολική αυτή αρνητική απόκλιση θα διατηρηθεί έως τα τέλη του έτους, δεδομένου ότι τα κράτη μέλη έχουν την τάση να συγκεντρώνουν τις πληρωμές προς τα τέλη του οικονομικού έτους. Επιπλέον, οι προβλέψεις τους για το τέλος της χρήσης δείχνουν ταύτιση των πραγματικών δαπανών με τις πιστώσεις του προϋπολογισμού.

4. ΣΥΜΠΕΡΑΣΜΑΤΑ

4.1. Εκτέλεση των πιστώσεων στις 31 Αυγούστου 2001 για την υποκατηγορία 1α

Η εκτέλεση των πιστώσεων έως τις 31 Αυγούστου 2001 (δαπάνες των κρατών μελών από τις 16 Οκτωβρίου 2000 έως τις 30 Ιουνίου 2001) ανέρχεται σε 32 947,9 εκατ. ευρώ, δηλαδή ποσοστό 83% του συνόλου των πιστώσεων.

Οι δαπάνες κινούνται σε επίπεδο 1 406 εκατ. ευρώ κάτω από τον δείκτη. Η απόκλιση της πραγματοποιηθείσας δαπάνης και του δείκτη είναι ελαφρώς χαμηλότερη από τη σημειωθείσα τον παρελθόντα μήνα. Βάσει της συγκυριακής αναθεώρησης που πραγματοποιήθηκε τον Ιούνιο 2001, αναμένεται ότι οι πιστώσεις του προϋπολογισμού θα υποεκτελεστούν μέχρι το τέλος του έτους, ακόμη και αν αναμένεται υπέρβαση των πιστώσεων για ορισμένα κεφάλαια, και, ιδίως, για τα γεωργονομισματικά μέτρα, τον οίνο και, πιθανόν, για τα προϊόντα εκτός του παραρτήματος I.

4.2. Εκτέλεση πιστώσεων έως τις 31 Αυγούστου 2001 για την υποκατηγορία 1β

Η εκτέλεση των πιστώσεων έως τις 31 Αυγούστου 2001 (δαπάνες των κρατών μελών από τις 16 Οκτωβρίου 2000 έως τις 30 Ιουνίου 2001) ανέρχεται σε 1 616,9 εκατ. ευρώ, δηλαδή ποσοστό 36% των πιστώσεων.

Οι δαπάνες κινούνται σε επίπεδο 878 εκατ. ευρώ κάτω από τον δείκτη. Η απόκλιση μεταξύ των δαπανών και του δείκτη είναι μεγαλύτερη απ´ό,τι τον προηγούμενο μήνα. Στην παρούσα φάση, μπορούμε να συμπεράνουμε ότι θα συνεχιστεί μέχρι το τέλος του έτους μια κάποια αρνητική απόκλιση. Εντούτοις, η Επιτροπή δεν μπορεί να αποφανθεί για το εύρος της απόκλισης αυτής, επειδή με βάση τις προβλέψεις δαπανών τα κράτη μέλη προγραμματίζουν πληρωμές περίπου 2,6 δις ευρώ στο διάστημα από τον Ιούλιο έως τα τέλη του οικονομικού έτους.